Diari Oficial de la Generalitat Valenciana


Sumari del DOGV 4579, del 03-09-2003 (2003/9696)

Informació pública de la revisió del Pla General d'Ordenació Urbana de l'Olleria.
---------------------------------------------------------------------------------

### Dades del document

Número de DOGV
:   4579

Data del DOGV
:   03-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9696


Organisme emissor
:   Ajuntament de l'Olleria

Tipus de document
:   Anunci

Informació pública de la revisió del Pla General d'Ordenació Urbana de l'Olleria. [2003/M9696]
  
El Ple de l'Ajuntament, en sessió celebrada el 4 d'agost de 2003, va adoptar, d'entre altres, el següent acord:
  
«Primer
  
Aprovar el model territorial del municipi de l'Olleria, d'acord amb el seu context supramunicipal i amb els plans d'acció territorial, que, si escau, foren aplicables.
  
Segon
  
Sotmetre l'expedient de revisió del Pla General de l'Olleria, junt amb l'estudi d'impacte ambiental i la resta de documentació que en forma part, simultàniament a:
  
- Informació pública per un període d'un mes al tauler d'anuncis de l'Ajuntament de l'Olleria, en el Diari Oficial de la Generalitat Valenciana i en el diari Levante-El Mercantil Valenciano, durant el qual els interessats podran examinar l'expedient i presentar les al·legacions o observacions que estimen oportunes. Durant este període, el projecte diligenciat del Pla General estarà depositat, per a la consulta pública, en el Departament d'Urbanisme d'este Ajuntament.
  
- Informe dels distints departaments i òrgans competents de l'administració exigits per la legislació reguladora de les seues respectives competències:
  
Conselleria d'Infraestructures i Transport.
  
Conselleria de Territori i Habitatge.
  
Conselleria d'Agricultura, Pesca i Alimentació.
  
Conselleria d'Economia, Hisenda i Ocupació.
  
Conselleria de Cultura, Educació i Esport.
  
Conselleria de Sanitat.
  
Conselleria de Benestar Social.
  
Diputació Provincial de València (Carreteres).
  
Ministeri de Foment (Carreteres de l'Estat).
  
Confederació Hidrogràfica del Xúquer.
  
- Dictamen dels municipis confrontants: Aielo de Malferit, Canals, Xàtiva, Bellús, Guadasequies, Alfarrasí, Bufali i Albaida.
  
Tercer
  
Suspendre l'atorgament de llicències a tot el terme municipal, en aquells supòsits en què existisca contradicció entre el planejament vigent i les noves determinacions del Pla General que es pretén revisar.
  
Quart
  
Facultar l'Alcaldia, tan àmpliament com pertoque en dret, per a la formalització i gestió d'este acord, així com per a la resolució de totes les incidències o reclamacions que puguen plantejar-se com a conseqüència del desenvolupament formal del seu contingut, bé per interessats, bé per tercers o per organismes o entitats a què afecte, o puga afectar.»
  
Cosa que es fa pública de conformitat amb el que disposa l'article 38 de la Llei 6/1994, de la Generalitat Valenciana, Reguladora de l'Activitat Urbanística, significant que el termini d'un mes s'iniciarà el dia següent al de la publicació en el Diari Oficial de la Generalitat Valenciana. El projecte, els seus plànols i documents podran ser examinats per qualsevol persona física o jurídica interessada, en els servicis tècnics municipals, en horari d'oficines, per a formular les al·legacions o observacions que s'estimen pertinents, i en compliment del que va acordar el Ple de la corporació municipal.